אורג הכף

אורג הכף (שם מדעי: Ploceus capensis) הוא מין מהסוג אורג שבמשפחת האורגיים המצוי רק בדרום אפריקה ומכאן שמו.

מאפיינים 
אורכו 17 ס"מ והוא בעל נוצות בצהוב-זית כהה עם מקור דמוי חרוט וארוך. הראש כתום עם גרון כתום כהה והכנפיים ירקרקות-צהובות. הנקבות דומות לזכרים אך צבען בהיר יותר וצבע בטנן לבן.

האורג הוא עוף המצוי בדרומה של אפריקה בערבות עשב, שיחייה, גדות נהר וחורש דרום אפריקני מסוג Fynbos והוא אנדמי לדרום אפריקה. הוא מקנן בחבורות גדולות בין העצים על ענפי עצים כמו ערבה, אקליפטוס ולעיתים דקלים וכן בין דגניים גבוהים.

האורג מבצע קשר מסובך העשוי מעשבים על ענף, מפתח זה ייתלה הקן בעל החלק המוארך עד למטה. הזכר משתמש במקורו הארוך כדי להשחיל את העשבים אחד בשני עד שייווצר קן גדול בו יכולים להיכנס יצורים עד לגודל האורג והכניסה אליו מלמעלה תהיה קשה. הם חיים יחד במושבות ותוקפים אוכלי ביצים פוטנציאלים כמו עורבים, סנאים או נחשי ביצים. כמו כן הקינים בעלי פתחים קטנים המונעים מטפילי קנים כמו קוקיית דידריק להיכנס לתוכו.

אלו ציפורים רעשניות הניזונות בעיקר מזרעים, עלים קטנים, דגנים וחרקים על פני הקרקע ובאוויר.

קישורים חיצוניים

 אורג הכף, באתר Showme

הערות שוליים 

טקסונים שתוארו בידי קארולוס ליניאוס
אורגיים
בעלי חיים שתוארו ב-1766
דרום אפריקה: עופות
דרום אפריקה: בעלי חיים אנדמיים
עופות הסוואנה האפריקנית